Калюжыца

Калюжы́ца — вёска ў Бярэзінскім раёне Менскай вобласьці. Калюжыца ўваходзіць у склад Бярэзінскага сельсавету. Гісторыя У 1800 годзе вёска (10 двароў, 69 жыхароў) і фальварак у Ігуменскім павеце Менскай губэрні. У 1858 годзе была ўласнасьцю К. Ваньковіча. Налічвала 52 жыхары, 6 дваравых. У 1917 годзе ўваходзіла ў склад Белічанскай воласьці Ігуменскага павету, мела 12 двароў, 103 жыхароў. 28 траўня 2013 году перададзеная зь ліквідаванага Ўшанскага ў Бярэзінскі сельсавет. Насельніцтва XX стагодзьдзе: 1999 год — 97 жыхароў XXI стагодзьдзе: 1 студзеня 2003 году — 88 жыхароў; 2008 год — 72 жыхары, 41 двор; 2010 год — 44 жыхары Турыстычная інфармацыя У вёсцы захаваліся каталіцкія могілкі XIX стагодзьдзя са склепам роду Ваньковічаў. Страчаная спадчына Сядзібна-паркавы ансамбль Ваньковічаў (XIX стагодзьдзе) Асобы Валенці Ваньковіч (1794—1842) — беларускі мастак, нарадзіўся ў маёнтку Калюжыца Мэльхіёр Ваньковіч (1892—1974) — польскі літаратар і журналіст Крыніцы Вонкавыя спасылкі Калюжыца , Radzima.org